CELEX: 32017D0818(01)
Language: et
Date: 2017-08-16 00:00:00
Title: Komisjoni otsus, 16. august 2017, millega muudetakse otsust 2009/427/EÜ, millega luuakse mahepõllumajandusliku tootmise tehnilise nõuande eksperdirühm

18.8.2017   
            
            
               ET
            
            
               Euroopa Liidu Teataja
            
            
               C 273/3
            
         KOMISJONI OTSUS,
   16. august 2017,
   millega muudetakse otsust 2009/427/EÜ, millega luuakse mahepõllumajandusliku tootmise tehnilise nõuande eksperdirühm
   (2017/C 273/03)
   EUROOPA KOMISJON,
   võttes arvesse Euroopa Liidu toimimise lepingut
   ning arvestades järgmist:
   
               (1)
            
            
               Otsusega 2009/427/EÜ (1) moodustas komisjon mahepõllumajandusliku tootmise tehnilise nõuande eksperdirühma (edaspidi „eksperdirühm“).
            
         
               (2)
            
            
               Otsuse 2009/427/EÜ artikli 4 lõikes 5 on sätestatud, et eksperdirühma liikmed nimetatakse ametisse kolmeks aastaks õigusega olla ametisse tagasi valitud. Senised kogemused on näidanud, et kolmeaastane periood on liiga lühike selleks, et eksperdirühm saaks täielikult oma ülesandeid täita. Mahepõllumajandusliku tootmise tehnilisel nõuandel on mahepõllumajanduse sektori arengus täita oluline roll. Lubade andmise menetlust, mis hõlmab põllumajandustavade kohaldamise ja ainete kasutamise alast tehnilist nõustamist, tuleks muuta vastavalt mahepõllumajandusliku tootmisega seotud tulevasele õigusloomealasele arengule. Samuti on tähtis tagada eksperdirühma töö järjepidevus. Seetõttu tuleks otsusega 2009/427/EÜ asutatud eksperdirühma volitusi pikendada neljaks aastaks.
            
         
               (3)
            
            
               Seega tuleks otsust 2009/427/EÜ vastavalt muuta,
            
         ON TEINUD JÄRGMISE OTSUSE:
   Artikkel 1
   Otsuse 2009/427/EÜ artikli 4 lõige 5 asendatakse järgmisega:
   
      „5.   Eksperdirühma liikmed nimetatakse ametisse neljaks aastaks õigusega olla ametisse tagasi valitud ning nad ei või ametis olla rohkem kui kolm järjestikust ametiaega. Nad jäävad ametisse kuni nende artikli 6 kohase asendamiseni või kuni nende ametiaeg lõpeb.“
   
   Artikkel 2
   Käesolev otsus jõustub selle vastuvõtmise päeval.
   
      Brüssel, 16. august 2017
      
         
            Komisjoni nimel
         
         
            komisjoni liige
         
         Phil HOGAN
      
   
   
      (1)  Komisjoni 3. juuni 2009. aasta otsus 2009/427/EÜ, millega luuakse mahepõllumajandusliku tootmise tehnilise nõuande eksperdirühm (ELT L 139, 5.6.2009, lk 29).